מייגן די סטליון

**מייגן ג'ובון רות פיט** (באנגלית: **Megan Jovon Ruth Pete**; נולדה ב-15 בפברואר 1995), הידועה בשם הבמה **מייגן די סטליון** (**Megan Thee Stallion**), היא ראפרית ופזמונאית אמריקאית. מייגן די סטליון נולדה וגדלה במחוז בקסר, טקסס שבארצות הברית.

מייגן די סטליון הוציאה בשנת 2017 את המיני-אלבום הראשון שלה, *[[Make It Hot]]*. שנה לאחר מכן, הוציאה את המיני-אלבום השני שלה, *[[Tina Snow]]*. הוא זכה להצלחה נאה כאשר נכנס אל מצעד הבילבורד 200, ומתוכו יצא הסינגל "Big Ole Freak", שהצליח להיכנס אל מצעד הבילבורד הוט 100, תוך שנכנס למצעד שירי R&B/היפ הופ השנתי של בילבורד.

בשנת 2019, זכתה מייגן די סטליון להצלחה רבה כאשר הוציאה את המיקסטייפ הראשון שלה, *[[Fever (מיקסטייפ)|Fever]]*. הסינגל הראשון "Sex Talk" והשני "Realer", זכו להצלחה נאה, בעוד השיר "Cash Shit" שלא יצא כסינגל, הפך ללהיט בארצות הברית. באוקטובר 2019, העניק איגוד תעשיית ההקלטות האמריקאי את תואר הפלטינה לשיר, עבור מכירות של למעלה ממיליון עותקים במדינה. בסמוך לכך, יצא השיר "Hot Girl Summer", בו השתתפה הראפרית ניקי מינאז'. השיר זכה להצלחה רבה, תוך שהגיע אל המקום הראשון במצעד של הרולינג סטון טופ 100, וה-11 במצעד הבילבורד הוט 100, וקיבל את תואר הפלטינה בארצות הברית גם כן. בשנת 2020, יצא המיני-אלבום השלישי שלה, *[[Suga]]*.

## קורות חיים
מייגן ג'ובון רות פיט נולדה ב-15 בפברואר 1995, במחוז בקסר, טקסס שבארצות הברית. מייגן די סטליון ואמה עברו בסופו של דבר לפרלנד, טקסס, פרוור ליוסטון, כשהייתה בת 14, וחיה שם עד שהייתה בת 18. כאשר חשפה בפני אמה שהיא רוצה להיות ראפרית, זו ענתה לה שהיא תצטרך לחכות עד שהיא תהיה בת 21.

בסופו של דבר, החלה מייגן די סטליון את הקריירה שלה בשנת 2016.

## קריירה
בשנת 2017, יצא לאור סינגל הבכורה של מייגן די סטליון "Pull Up Late". בהמשך, הוציאה את "", ואת המיני-אלבום הראשון שלה, *[[Make It Hot]]*. בשנת 2018, יצאו לאור השירים "Cocky AF" "No Pressure" ו-"Poledancer". ביוני 2018, הוציאה את המיני-אלבום השני שלה, *[[Tina Snow]]*. בארצות הברית, הוא הופץ כמה חודשים לאחר מכן, תוך שהצליח להגיע אל המקום ה-166 במצעד הבילבורד 200. הסינגל השני מתוכו "Big Ole Freak", זכה להצלחה בארצות הברית.

בשנת 2019, הוציאה את "Fire in the Booth, Pt.1", ומיד לאחר מכן את "Sex Talk". בהמשך, השתתפה ביחד עם יו גוטי וחאליד בשיר "", תוך שהשתתפה בשירים "Bestie" של דניאל ברגולי, "She Live" של מקסו קרים, "Three Point Stance" של ג'וסי ג'יי וסיטי גירלס, "Pastor" של קוואבו, ו-"Big Booty" של גוצ'י מיין. באותו הזמן, יצא לאור השיר "Realer", שנכלל ביחד עם "Sex Talk" במיקסטייפ הראשון שלה, *[[Fever (מיקסטייפ)|Fever]]*.

במאי 2019, יצא לאור המיקסטייפ הראשון שלה, *[[Fever (מיקסטייפ)|Fever]]*. בשבוע צאתו, נמכר המיקסטייפ בלמעלה מ-27,956 עותקים, ובכך הגיע אל המקום ה-10 במצעד הבילבורד 200. מתוך המיקסטייפ יצא הלהיט "Cash Shit", שזכה להצלחה, כאשר הגיע אל המקום ה-36 במצעד הבילבורד הוט 100, ה-16 במצעד שירי ה-R&B\היפ הופ, וה-27 במצעד של הרולינג סטון טופ 100, בלי שיצא כסינגל. במצעד סוף השנה של בילבורד, הגיע השיר אל המקום ה-90. בנוסף לכך, קיבל את מעמד הפלטינה בארצות הברית, על מכירות של למעלה ממיליון עותקים במדינה. באוגוסט 2019, יצא הלהיט "Hot Girl Summer" ביחד עם הראפרית ניקי מינאז'. באותה השנה זכתה להשתתף בתוכנית "אפל מיוזיק: הבא".

בתחילת שנת 2020, הוציאה ביחד עם נורמני את השיר "Diamonds". השיר הוא שיר הנושא של הסרט "ציפורי הטרף: והארלי קווין המהממת" והוא יצא כסינגל הראשון מתוך הפסקול שלו. ב-24 בינואר 2020, הוציאה את השיר "B.I.T.C.H", כסינגל המוביל מתוך המיני-אלבום השלישי שלה, *[[Suga]]*. ב-10 במרץ 2020, יצא הסינגל השני מתוך המיני-אלבום, "Captain Hook". הסינגל השלישי מתוך המיני-אלבום הוא "Savage", שהפך לשירה המצליח ביותר והגיע למקום הראשון במצעד הבילבורד הוט 100.

ביולי 2020, די סטליון נורתה פעמיים ברגל, לטענתה ככל הנראה ניסו להתנקם בה. חודש לאחר מכן, באוגוסט 2020, התארחה בסינגל "WAP", של הראפרית קארדי בי. באותה השנה הופיעה ברשימה השנתית טיים 100 של מגזין טיים. ב-2 באוקטובר של אותה השנה הוציאה את הסינגל "Don't Stop" בהשתתפות יאנג ת'אג. ב-20 בנובמבר הוציא את אלבום הבכורה שלה, *[[Good News]]*.

ב-5 בפברואר 2021 יצא לאור הסינגל "I'm A King" מתוך פסקול הסרט "מגלה את אמריקה 2". ב-27 באפריל השתתפה בגרסת הרמיקס לשיר "On Me" יחד עם ליל בייבי. ב-8 ביוני השתתפה בשיר "Bad Bitches" של Nitti ומרשמלו. ב-11 ביוני הוציאה את הסינגל "Thot Shit". ב-27 באוגוסט השתתפה בגרסת הרמיקס לשיר "Butter" של BTS. ב-27 בספטמבר יצא לאור הסינגל "Crazy Family" יחד עם מאלומה ורוק מאפיה כחלק מפסקול הסרט "משפחת אדמס 2". ב-29 באוקטובר יצא לאור המיקסטייפ השני שלה, *[[Something for Thee Hotties]]*. ב-7 בדצמבר יצא לאור הסינגל "It Was a... (Masked Christmas)", אותו הוציאה יחד עם אריאנה גרנדה וג'ימי פאלון. באותה השנה, זכתה בשלוש קטגוריות בטקס פרסי גראמי ה-63, כולל פרס גראמי לתגלית השנה.

ב-21 בינואר 2022 הוציאה את הסינגל "Lick" יחד עם שנסיאה. ב-4 בפברואר יצא לאור הסינגל "Flamin' Hottie". ב-11 במרץ הוציאה את הסינגל "Sweetest Pie" עם דואה ליפה. ב-22 באפריל הוציאה את הסינגל "Plan B". ב-21 ביולי יצא לאור הסינגל "Pressurelicious" בהשתתפות פיוצ'ר. ב-12 באוגוסט יצא לאור אלבום האולפן השני שלה, *[[Traumazine]]*.

ב-22 בספטמבר 2023 השתתפה בסינגל "Bongos" של קארדי בי. ב-6 באוקטובר הוציאה את הסינגל "Out Alpha The Alpha". ב-3 בנובמבר יצא הסינגל "Cobra". ב-15 בדצמבר הוציאה די סטליון שני סינגלים: "Hell No!" יחד עם ג'וליאן מייסון, טימבלנד ודניאל ברוקס מתוך הסרט "הצבע ארגמן" ואת הסינגל "Not My Fault" יחד עם רנה ראפ. באותה שנה שיחקה בסרט הקומדיה המוזיקלי "דיקס: המיוזיקל" בתור גלוריה.

ב-1 בפברואר 2024 יצא לאור הסינגל "Hiss". ב-5 באפריל יצא לאור הסינגל "Wanna Be" יחד עם גלורילה. ב-10 במאי הוציאה את הסינגל "Boa", שהגיע למקום ה-39 במצעד הבילבורד הוט 100. באוגוסט פורסם כי די סטליון תנחה את טקס פרסי הווידאו קליפים של MTV לשנת 2024, הפעם הראשונה שהיא מנחה טקס פרסים. די סטליון מועמדת לחמישה פרסים, הכי הרבה מבין אמני ההיפ-הופ. בספטמבר של אותה השנה, די סטליון ו-RM הכריזו על שיתוף פעולה בשיר בשם "Neva Play", שיצא לאור ב-6 בספטמבר 2024.

ב-19 באפריל 2025 די סטליון הכריזה על שיר בשם "Whenever" שייצא ב־25 באפריל.

באוקטובר 2024, פורסם שדי סטליון תספר את סיפור עלייתה והתפתחותה בסרט תיעודי באורך מלא עבור אולפני אמזון. הסרט התיעודי ייקרא "Megan Thee Stallion: In Her Words". הבמאית של הסרט היא זוכת האמי נקה אונואורה. הסרט יושק ב-31 באוקטובר בפריים וידאו. 

ב-29 באוגוסט 2025 עלתה לשידור באפל TV פלוס הסדרה התחרותית המוזיקלית "KPOPPED" אותה מפיקים בפועל ליונל ריצ'י ודי סטליון.

בפברואר 2026 דווח שדי סטליון תערוך את הופעת הבכורה שלה בברודוויי במחזמר "מולן רוז'" ותגלם את דמותו של מנהל מועדון הלילה הארולד זידלר, תפקיד שבוצע במקור על ידי זוכה פרס טוני דני ברסטין. הופעתה תחל ב-24 במרץ בתיאטרון אל הירשפלד ותימשך שמונה שבועות, עד 17 במאי. בכך, לראשונה בהפקות "מולן רוז'" ברחבי העולם, דמותו של זידלר תגולם על ידי מבצעת המזדהה כאישה. באותה שנה שיחקה בתפקיד אורח בסיטקום "נפילתו ועלייתו של רג'י דינקינס" (אנ') מבית רשת NBC ושם גילמה את דניס, גרושה שמפלרטטת עם ארתור. 

## דיסקוגרפיה

### אלבומי אולפן
* 2020: *[[Good News]]*
* 2022: *[[Traumazine]]*
* 2024: *[[Megan]]*
* 2024: **'
* 2025: **'

### מיקסטייפים
* 2019: *[[Fever (מיקסטייפ)|Fever]]*
* 2021: *[[Something for Thee Hotties]]*

### מיני-אלבומים
* 2017: *[[Make It Hot]]*
* 2018: *[[Tina Snow]]*
* 2020: *[[Suga]]*

## פרסים ומועמדויות

## קישורים חיצוניים

* 

## הערות שוליים

*
קטגוריה:אמריקאים ילידי טקסס
קטגוריה:ראפריות אמריקאיות
קטגוריה:זמרות אפרו-אמריקאיות
קטגוריה:זמרות-יוצרות אמריקאיות
קטגוריה:פזמונאיות אמריקאיות
קטגוריה:זוכות פרס גראמי
קטגוריה:בוגרי אוניברסיטת פררי וויו A&M
קטגוריה:בוגרי אוניברסיטת דרום טקסס
קטגוריה:זוכי פרס הווידאו קליפים של MTV: אישים
קטגוריה:אמריקאים שהופיעו ברשימת טיים 100
קטגוריה:אמריקאים שהופיעו ברשימת טיים 100 נקסט
קטגוריה:אמנים אמריקאים הידועים בשם במה
קטגוריה:שופטות תוכניות מציאות אמריקאיות
קטגוריה:זוכי פרסי ה-BET: מוזיקה: זמרת ההיפ-הופ הטובה ביותר
קטגוריה:אמריקאיות שנולדו ב-1995
קטגוריה:אמריקאים שנולדו ב-1995